Trosspinnekopbos

Die trosspinnekopbos (Serruria glomerata) is 'n blomdraende struik wat tot die genus Serruria behoort en deel van die fynbos vorm. Die spesie is endemies aan die Wes-Kaap, dit kom voor op die Kaapse Vlakte en Kaapse Skiereiland. Die struik is regop en word slegs 40 cm hoog en dra blomme van Augustus tot Oktober.

Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in sanderige grond op hoogtes van 0 - 330 m.

In Engels staan dit as die Cluster Spiderhead bekend.

 Galery 

 Bronnelys 
 REDLIST Sanbi
 Biodiversityexplorer
 PlantZAfrica
 Protea Atlas
 Plants of the World Online

Kategorie:Spinnekopbosse
Kategorie:Flora van Suid-Afrika
Kategorie:Endemiese plante van Suid-Afrika